Set of Seth (ook Setesj of Soetech) was in die Egiptiese mitologie ’n god van storms, die woestyn en chaos. Hy is die troonrower wat sy broer, Osiris, vermoor, die stukke van sy liggaam oor die aarde uitstrooi en sy bewind oorneem. Daarna maak Osiris se vrou en suster, Isis, sy liggaam bymekaar en maak dit weer heel. Sy wek hom vir lank genoeg op om vir haar ’n seun, Horus, te gee. Horus veg daarna teen Set; in die Osiris-mite word hul konflik weergegee.
Set is meestal uitgebeeld as ’n eksotiese wese met ’n geboë snoet, lang en driehoekige ore, ’n gevurkte stert en hondagtige liggaam. Dit lyk soos geen bekende dier nie, hoewel dit beskou kan word as ’n mengsel tussen ’n aardvark, donkie en jakkals. Daar is ook trekke van ’n kameelperd. In latere uitbeeldings het hy die kop van ’n donkie.
Die mite oor Osiris se dood en opvolging is die grootste versameling van al die Egiptiese mites. In die eerste deel van die mite word Osiris, wat verbind word met beide vrugbaarheid en koningskap, vermoor en sy posisie ingeneem deur sy broer, Set. In sommige weergawes word Osiris selfs opgesny en die dele van sy lyk oor Egipte gestrooi. Osiris se suster en vrou, Isis, maak haar man se liggaam weer heel. Sy gee vir ’n kort rukkie weer lewe aan Osiris om ’n erfgenaam by hom te kry: die god Horus.
Set is soms uitgebeeld waar hy op die songod, Ra, se boot staan en Apep, in die vorm van ’n slang, seeskilpad of ander gevaarlike waterdier, met ’n spies steek. In latere tydperke is hy in die proses uitgebeeld met die kop van ’n valk, dus in die vorm van Horus. In die Amdoeat het Set ’n sleutelrol in die verslaning van Apep.
Volgens Herman te Velde het Set die vorm van ’n duiwelse wese aangeneem ná Egipte se verowering deur verskeie vyande in die Derde Oorgangstydperk en Laat Tydperk. Set, wat tradisioneel die god van buitelanders was, is dus verbind met die buitelandse verdrukkers, soos die Assiriërse en Perse. In dié tyd is sy verslaning deur Horus wyd gevier.
Wikipedia:Policies and guidelines word goed in stand gehou op die Engelse Wikipedia. Dit beskryf hoe Wikipedia by beleidsriglyne uitkom, deur middel van 'n proses van besprekings en konsensusvorming. Gesprekke hier op ons Wikipedia vind veral plaas deur middel van die Geselshoekie. Vir 'n goeie oorsig oor die Afrikaanse Wikipedia-beleidsisteem, gaan na die beleidsbladsy.
Dit is twee woorde vir dieselfde ding. 'n Administrateur is gewoon 'n Wikipediaan wat bemagtig is om die paar sagtewarefunksies op Wikipedia wat beperkte toegang het, te verrig: die skrap van artikels en ander ongewenste opgelaaide lêers; die beskerming van sekere blaaie, of die opskorting van sodanige beskerming; en die blokkering en opheffing van blokkering van Internetprotokoladresse (IP-adresse). Die gemelde sagteware gebruik die letterrygkraal "sysop" op 'n interne wyse om die administrateurs se intekeningsblaaie te identifiseer. (Wat waarskynlik 'n rede kan wees hoekom hulle ook só genoem word). Administrateurs is gewoonlik vriendelike kêrels (en binnekort sekerlik ook nooiens) wat graag vir ons ander bydraers help, veral as u 'n vraag op hul besprekingsbladsy sou pos. Om te sien wie is die administrateurs op die Afrikaanse Wikipedia, kyk na die lys van Afrikaanse Wikipedia-administrateurs.
Dit is heel maklik. Eerstens moet u begin deelneem as 'n geregistreerde gebruiker, en nie as 'n anonieme bydraer nie. Daarvoor benodig u 'n gebruikersbladsy. Om dit te kry, druk die blou "Teken in" skakel regs bo-aan die bladsy van enige Wikipedia-bladsy. As die aantekening eers geskied het, maak dan nuttige bydraes en veranderinge soos die tyd verloop. Op dié manier toon u aan die Afrikaanse Wikipedia-gemeenskap dat u hier is ten goede doele. Ná die verloop van 'n paar maande kan u u eie naam nomineer by administrateursnominasies.
Kyk ook na die nuttige bespreking hieroor deur Alias, op die administrateursbesprekingsbladsy onder die hofie Minimum vereistes vir Administrateurskap.